Sutarties 1 priedas

**TARNYBINIŲ TRANSPORTO PRIEMONIŲ SUBARU OUTBACK TECHNINĖS PRIEŽIŪROS IR REMONTO PASLAUGŲ GARANTIJOS GALIOJIMO LAIKOTARPIU TECHNINĖ SPECIFIKACIJA**

1. Pirkimo objektas – Valstybės sienos apsaugos tarnybos prie Lietuvos Respublikos vidaus reikalų ministerijos (toliau – perkančioji organizacija arba VSAT) tarnybinių transporto priemonių Subaru Outback techninės priežiūros ir remonto paslaugos garantijos galiojimo laikotarpiu (toliau – paslaugos). Perkamos tarnybinių transporto priemonių techninės priežiūros ir remonto paslaugos garantijos galiojimo laikotarpiu pagal gamintojo nustatytą transporto priemonių periodinio techninės priežiūros periodiškumą bei užtikrinant transporto priemonių gamintojo garantijų galiojimą transporto priemonių įsigijimo sutartyse numatytomis apimtimis.

2. Pirkimo objektas į atskiras dalis neskaidomas.

3. Paslaugos perkamos pagal perkančiosios organizacijos faktinį poreikį ir finansinę padėtį, 36 mėn. laikotarpiui, kiekvienai tarnybinei transporto priemonei, pagal gamintojo reikalavimus, neviršijant numatomos maksimalios sutarties kainos. Perkančioji organizacija neįsipareigoja nupirkti viso nurodyto preliminaraus paslaugų kiekio ar nupirkti paslaugų už visą maksimalią sutarties kainą.

4. Perkančioji organizacija paslaugas užsako teikdama tiekėjui užsakymus raštu (el. paštu) ar /ir žodžiu (telefonu), kuriame bus nurodomos konkrečios užsakomos paslaugos ir jų apimtys. Suderinus remonto paslaugos laiką, perkančioji organizacija pateikia tarnybinę transporto priemonę į tiekėjo nurodytą paslaugų atlikimo vietą savo sąskaita ir pajėgumais.

5. Variklio alyvos keitimo intervalas ir periodiškumas pagal algoritmą (pagal vairavimo stilių bei eksploatavimo sąlygas) skaičiuojamas transporto priemonės kompiuterio arba suėjus gamintojo numatytam laikui. Tarnybinių transporto priemonių techninė priežiūra ir remontas vykdomas, o detalės keičiamos priklausomai nuo transporto priemonės ridos ar esamo poreikio.

6. Perkančioji organizacija įsipareigoja ne vėliau kaip kitą dieną po tiekėjo pranešimo apie paslaugos įvykdymą atsiimti transporto priemonę iš tiekėjo paslaugų teikimo vietos.

7. Perkančiajai organizacijai pristačius tarnybinę transporto priemonę tiekėjui, techninės priežiūros ir remonto paslaugų užsakymas įforminamas tiekėjui užpildant užsakymo paraišką (defektinį aktą). Užsakymo paraiška surašoma nedelsiant, bet ne vėliau kaip per 1 (vieną) darbo dieną.

8. Tiekėjas privalo kiekvieną tarnybinės transporto priemonės techninę priežiūrą ir remontą (naudojamas detales ir eksploatacines medžiagas, jų kainas, bendrą paslaugos kainą) suderinti su perkančios organizacijos paskirtu atsakingu darbuotoju. Paslaugas tiekėjas gali teikti tik gavęs perkančiosios organizacijos suderinimą raštu (el. paštu) ir /ar žodžiu (telefonu) ir šalims pasirašius užsakymo paraišką (defektinį aktą). Tiekėjas privalo atsisakyti priimti užsakymą, jeigu užsakymą perkančiosios organizacijos vardu pateikia ne paskirtas atsakingas asmuo (arba jį pavaduojantis asmuo).

9. Paslaugos turi būti suteikiamos, ne vėliau kaip per 2 (dvi) darbo dienas, nuo perkančiosios organizacijos užsakymo paraiškos (defektinio akto) pasirašymo (išskyrus kai pagal gamintojo numatytą garantinio remonto darbų technologinį procesą reikalingas ilgesnis terminas arba kai reikia iš anksto užsakyti detales. Tokiu atveju tikslus paslaugos teikimo laikas ir trukmė suderinama iš anksto).

10. Tiekėjas privalo paslaugas suteikti per kuo trumpesnį terminą. Detalės ir eksploatacinės medžiagos privalo būti pateikiamos nedelsiant, per kuo trumpesnį terminą. Tiekėjas privalo informuoti perkančiosios organizacijos paskirtą atsakingą asmenį, atsiradus bet kokioms aplinkybėms, kurios gali uždelsti suderintą paslaugos suteikimo terminą.

11. Tiekėjas privalo informuoti perkančiąją organizaciją apie paslaugų atlikimo metu pastebėtus kitus, užsakyme nenurodytus, tarnybinės techninės priemonės gedimus.

12. Detalės ir eksploatacines medžiagas paslaugos atlikimui turi pateikti tiekėjas, prieš tai jas (jų kainą) suderinęs su perkančiosios organizacijos paskirtu atsakingu darbuotoju.

13. Paslaugų atlikimui turi būti naudojamos naujos, **originalios** atsarginės detalės ir eksploatacinės medžiagos, kurios turi būti paženklintos pagal teisės aktų nustatytus reikalavimus ir tinkamos konkrečiai remontuojamai tarnybinei transporto priemonei.

14. Tarnybinių transporto priemonių techninė priežiūra ir remontas turi būti atliekami laikantis tinkamos ir techniniu požiūriu priimtinos remonto technologijos ir atitikti transporto priemonių gamybos metu galiojusius techninius reikalavimus, jeigu teisės aktai nenustato naujų ar papildomų reikalavimų.

15. Paslaugos turi būti teikiamos laikantis Transporto priemonių techninės priežiūros, remonto, techninės pagalbos ir perdirbimo paslaugų teikimo tvarkos, reikalavimų šiuos darbus atliekantiems asmenims ir šiems darbams keliamų aplinkos apsaugos reikalavimų apraše, patvirtintame Lietuvos Respublikos susisiekimo ministro ir Lietuvos Respublikos aplinkos ministro 2023 m. balandžio 13 d. įsakymu Nr. 3-183/D1-110 (aktualia redakcija) nurodytų reikalavimų paslaugoms.

16. Suteiktoms paslaugoms tiekėjas turi taikyti ne trumpesnę kaip 6 mėnesių Paslaugų atlikimui naudojamoms naujoms originalioms detalėms ir medžiagoms turi būti taikoma gamintojo suteikta garantija. Garantijos terminas skaičiuojamas nuo PVM sąskaitos faktūros priėmimo dienos.

17. Paslaugų kokybės ir detalių/ medžiagų defektus, atsiradusius garantinio laikotarpio metu, tiekėjas privalės savo sąskaita pašalinti neatlygintinai. Pretenzijos dėl teikiamų paslaugų (prekių) kokybės gali būti pareikštos garantinio laikotarpio metu. Defektų šalinimas atliekamas per 3 (tris) darbo dienas nuo perkančiosios organizacijos pranešimo apie defektą dienos arba pagal kitą šalių suderintą defektų pašalinimo terminą. Garantija pakeistoms detalėms, suteikiama tiek, kiek ir visam garantiniam automobiliui, arba atskiroms detalių grupėms tokį laikotarpį, kokį numato gamintojas.

18. Tiekėjas ar subtiekėjai kartu privalo turėti ne mažiau kaip 3 paslaugų teikimo vietas (servisus) skirtinguose Lietuvos didžiuosiuose miestuose: Vilniuje, Kaune ir Klaipėdoje, kurie užtikrintų automobilio gamintojo numatytą aptarnavimą ir priežiūrą visoje VSAT veikimo teritorijoje.

19. Tiekėjas (subtiekėjas) paslaugų teikimo vietoje turi turėti įrankius, įrenginius ir technines priemones, reikalingas sutarčiai vykdyti, tiekėjas privalo pildyti elektroninę serviso knygelę, t. y. gamintojo sukurtą elektroninę serviso aptarnavimo registravimo sistemą.

20. Tiekėjas turi turėti tarptautinę servisų techninės informacijos sistemą (programą), reglamentuojančią transporto priemonės gamintojo nustatytas paslaugų atlikimo trukmes (remonto darbo laikus) ir apimti automobilių gamintojų prekių ženklo Subaru Outback perkančiosios organizacijos transporto priemonių parką. Sutarties vykdymo metu perkančiosios organizacijos atstovui paprašius, tiekėjas turi pateikti paslaugų atlikimo trukmes užfiksuotas tiekėjo naudojamoje tarptautinėje servisų techninės informacijos sistemoje (programoje).

21. Tiekėjas privalo paslaugas suteikti laikantis tinkamos ir techniniu požiūriu priimtinos remonto technologijos bei **galiojančių techninių gamintojo reikalavimų**, jeigu teisės aktai nenustato naujų ar papildomų reikalavimų.

22. Paslaugų teikimo metu už perkančiosios organizacijos tarnybinės transporto priemonės ir joje esančios specialiosios įrangos (radijo stotis, kompiuteris, spausdintuvas ir kt.) saugumą atsako tiekėjas. Tiekėjas privalo padengti bet kokią žalą, padarytą perkančiajai organizacijai dėl savo veikimo ar neveikimo paslaugų teikimo metu (garantinės transporto priemonės sugadinimas, praradimas, neteisėtas panaudojimas ir kt.).

23. Numatomos remontuoti tarnybinės transporto priemonės, kurios sutarties vykdymo metu gali keistis priklausomai nuo perkančiosios organizacijos poreikių: 16 vnt. Subaru Outback, pirma registracija 2024 metais, 124 kW variklio galios, 2498 cm3 darbinis tūris, benzinas, VIN Nr. JF11BT9LL3PG04256… Esant poreikiui, paslaugos turi būti teikiamos ir kitoms šio modelio tarnybinėms transporto priemonėms.

24. Numatomų įsigyti paslaugų sąrašas ir preliminarus kiekis:

|  |  |  |  |
| --- | --- | --- | --- |
| Eil. Nr. | Paslaugos pavadinimas | Mato vienetas | Preliminarus kiekis per 36 mėn. |
| 1. | 1 (viena) darbo valanda pagal tiekėjo naudojamą tarptautinę servisų techninės informacijos sistemą (programą)  | Val. | 160 |
| 2. | 1 (viena) darbo valanda paslaugai, kuri nėra įvardinta tiekėjo naudojamoje tarptautinėje servisų techninės informacijos sistemoje (programoje)  | Val. | 25 |

\_\_\_\_\_\_\_\_\_